“ઇચ્છામૃત્યુના વરદાનનું બહુ જ અભિમાન હતું ને તમને? હું અંબા, તમારાં કારણે મારે, શિખંડી બની…. ન નર ન નારી, સ્વરૂપે જનમ લેવો પડ્યો, તમારો કાળ બનવા…! તમે મારાં સ્ત્રીત્વનું ઘોર અપમાન કરેલું, નારી જાણી શતરંજનું પ્યાદું સમજી બેઠેલા, તમને ક્યારેય પ્યાદાની ઇચ્છા જાણવાની જરૂરિયાત ન જણાઈ… મારું અપહરણ કર્યું, મારી આજીજી સાંભળી મને શાલ્વ રાજા પાસે પરત પાઠવી, શાલ્વએ મને અપમાનિત કરી અને અપનાવી નહીં, હું તમારો આશ્રય માંગવા આવી તો તમે અપરણિત રહેવાની તમારી બાધા આગળ ધરી, જાઉં તો ક્યાં? પરશુરામજીને શરણે ગઈ, તો તમારાં બંનેનાં યુધ્ધનું પરિણામ મારી વિરુધ્ધમાં… મારું તો આયખું રોળાઇ ગયું. મહાગુરુએ મને શિવજીને પ્રસન્ન કરવાં કહ્યું, મેં પૂરી નિષ્ઠાથી તપ કર્યું, મને એક અમૂલ્ય વરદાન મળ્યું… ભોગવો એનું પરિણામ !